virginiaeiner
Store norske leksikon,Biologi,Planteriket,Nakenfrøete planter,Bartrær,Furuordenen,Sypressfamilien,Einerslekta
Virginiaeiner er eit tre i sypressfamilien. Treet kan bli 30 meter høgt og ha ein stamme som er over éin meter i diameter, men blir sjeldan så stor. Krona er tett og smalt kjegleforma på unge tre, men etter kvart som treet eldast blir fasongen meir uryddig. Virginiaeiner høyrer heime i austlege Nord-Amerika, men er også mykje planta som prydtre i Europa.
Skildring Borken er raudleg brun, med åra blir han meir grå og flakar av i langstrekte, smale flak. Blada er vanlegvis skjelforma og kan bli éin til tre millimeter lange. Viriginiaeiner har ikkje barnåler som spriker ut frå kvisten, slik som dei gjer hos vanleg einer. Ungplanter har nåler som er omtrent éin centimeter lange (juvenilt bar). Gamle tre kan også få ein del juvenilt bar. Formeiring Arten er særbu, med eigne hann- og hoplanter. Utbreiing Den naturlege utbreiinga er austlege Canada og USA, frå Nova Scotia og Ontario i nord til Florida i sør, og vestover til Rocky Mountains. I Europa blir virginiaeiner planta som prydtre i hagar og parkar, også i Noreg. Det blir marknadsført fleire kultivarar (hagesortar). Dei mest herdige sortane klarer seg i klasse H5. Ved Kjerneveden er raudbrun og har ei behageleg lukt. Veden blir ofte selt som raudt sedertre eller virginiaseder og har vore brukt til sigarkassar, til blyantar og ikkje minst som møllmiddel. Les meir i Store norske leksikon einer seder – bartre sypress